laion/Wikipedia-Exotic huggingface dataset:
আরমঁ লোরিয়ঁতে

আরমঁ লোরিয়ঁতে (ফরাসি উচ্চারণ: ​[aʁmɑ̃ loʁjɑ̃te], ফরাসি: Armand Laurienté; জন্ম: ৪ ডিসেম্বর ১৯৯৮) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব লরিয়াঁ এবং ফ্রান্স অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন। ২০০৪–০৫ মৌসুমে, ফরাসি ফুটবল ক্লাব রোয়াসি-অঁ-ফ্রান্সের যুব পর্যায়ের হয়ে খেলার মাধ্যমে লোরিয়ঁতে ফুটবল জগতে প্রবেশ করেছেন এবং পরবর্তীকালে সার্সেলেস, রেড স্টার এবং রেনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ফরাসি ক্লাব রেনে ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৫ মৌসুম অতিবাহিত করেছেন; রেনে ২-এর হয়ে তিনি ২১ ম্যাচে ৭টি গোল করেছেন। মাঝে ১ মৌসুমের জন্য তিনি রেনের মূল দলের হয়ে খেলেছেন। অতঃপর ২০১৮–১৯ মৌসুমে তিনি ধারে অর্লেয়েঁ যোগদান করেছেন। অরলেয়েঁ মাত্র ১ মৌসুম অতিবাহিত করার পর তিনি ধারে লরিয়াঁর সাথে চুক্তি স্বাক্ষর করেছেন, যেখানে তিনি ১৯ ম্যাচে ২টি গোল করেছেন। পরবর্তীকালে, তিনি লরিয়াঁ ২-এর হয়ে খেলেছেন। ২০২০–২১ মৌসুমে, তিনি প্রায় ৩ মিলিয়ন ইউরোর বিনিময়ে রেনে হতে লরিয়াঁ যোগদান করেছেন। ২০২১ সালে, লোরিয়ঁতে ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। দলগতভাবে, লোরিয়ঁতে এপর্যন্ত ২টি শিরোপা জয়লাভ করেছেন, যার মধ্যে ১টি রেনের হয়ে এবং ১টি লরিয়াঁর হয়ে জয়লাভ করেছেন। আরমঁ লোরিয়ঁতে ১৯৯৮ সালের ৪ঠা ডিসেম্বর তারিখে ফ্রান্সের গনেসে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি গুয়াদেলুপীয় বংশোদ্ভূত। লোরিয়ঁতে ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২১ সালের ২৫শে মার্চ তারিখে তিনি ডেনমার্ক অনূর্ধ্ব-২১ দলের বিরুদ্ধে ম্যাচে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন। "Football : Armand Lauriente prêté par Rennes à l'US Orléans – France actualité"। www.franceactualite.fr। ২৯ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০২১।  "LA LISTE DES 23 BLEUETS POUR L'EURO" (ফরাসি ভাষায়)। ফরাসি ফুটবল ফেডারেশন। ১৫ মার্চ ২০২১।  ফরাসি ফুটবল ফেডারেশনে আরমঁ লোরিয়ঁতে (ফরাসি) সকারওয়েতে আরমঁ লোরিয়ঁতে (ইংরেজি) বিডিফুটবলে আরমঁ লোরিয়ঁতে (ইংরেজি) ওয়ার্ল্ডফুটবল.নেটে আরমঁ লোরিয়ঁতে (ইংরেজি) ইএসপিএন এফসিতে আরমঁ লোরিয়ঁতে (ইংরেজি)
আমেরিকা (নৈশক্লাব)

আমেরিকা আর্জেন্টিনার এলজিবিটি নৈশক্লাব, এটি বুয়েনোস আইরেসের বৃহত্তম। এটি আলমাগ্রো পাড়ায় অবস্থিত এবং বুয়েনস আইরেসের অন্যতম জনপ্রিয় এলজিবিটি ডিস্কো। প্রতিবেশী বাসিন্দাদের কাছ থেকে শব্দ দূষনের অভিযোগে আমেরিকা বেশ কয়েকবার বন্ধ হয়, তবে মালিকরা দাবি করেছেন যে, প্রতিবেশীদের এই দাবি বৈষম্যমূলক। পাঁচ মাস বন্ধ থাকার পরে ২০০৬ সালের ডিসেম্বর মাসে ক্লাবটি পুনরায় চালু করার সাথে যুক্ত ছিল এলজিবিটি অধিকার রক্ষাকারী সংগঠন কমুনিদাদ হোমোসেক্সুয়াল আর্জেন্টিনা। আমেরিকা বুয়েনোস আইরেসের আলমাগ্রো পাড়ার ১০৪০ গ্যাসকন স্ট্রিটে অবস্থিত। এতে তিনটি নাচের তলা রয়েছে: কন্টিনেন্টাল, ক্যারিবিয়ান এবং ক্রিস্টাল এবং এর ধারণক্ষমতা রয়েছে ১৮৬৬ জনের। এটি কেবল বৃহস্পতি, শুক্র, শনি ও রবিবারে খোলা থাকে। Gay tourist circuit (in Spanish) Revista Noticias, Accessed on April 16, 2008. ওয়েব্যাক মেশিনে আর্কাইভকৃত ডিসেম্বর ২৫, ২০০৭ তারিখে Buenos Aires Nightlife ওয়েব্যাক মেশিনে আর্কাইভকৃত জানুয়ারি ২১, ২০০৯ তারিখে, The New York Times. The War of Amerika (in Spanish), Página/12. (12 October 2003) Controversy over a closing (in Spanish), Página/12. (26 September 2006)
গ্রানাদার ১ম ইসমাইল

আবু'ল-ওয়ালিদ ইসমাইল ইবনে ফারাজ (আরবি: أبو الوليد إسماعيل الأول بن فرج, ৩ মার্চ ১২৭৯ – ৮ জুলাই ১৩২৫) আইবেরিয় উপদ্বীপের গ্রানাদা আমিরাত ১৩১৪-১৩২৫ খ্রিস্টাব্দ পর্যন্ত শাসন করা পঞ্চম নসরিয় শাসক। তার মা ফাতিমা বিনতে আল-আহমার এবং নানা দ্বিতীয় মুহাম্মাদ। বর্তমানে আল-দওলা আল-ইসমা'ইলিয়া আল-নাসরিইয়া (ইসমাইলের নাসিরিয় রাজবংশ) নামে পরিচিত সুলতানদের মধ্যে তিনিই ছিলেন প্রথম। ঐতিহাসিকদের মতে, তিনি নিজের শাসনামলে সামরিক বিজয়ের মাধ্যমে আমিরাতের উন্নয়নসাধন করা একজন কার্যকরী শাসক ছিলেন। সুলতান নসরের শাসনামলে ইসমাইলের বাবা আবু সাঈদ ফারাজের করা এক বিদ্রোহের পর ইসমাইল সিংহাসন দাবী করেন। সুলতান নসর ছিলেন ইসমাইলের মামা। তাদের বাহিনী অজনপ্রিয় নসরকে পরাজিত করে এবং ১৩১৪ খ্রিস্টাব্দের ফেব্রুয়ারিতে আলহাম্রায় ইসমাইলকে সুলতান ঘোষণা করা হয়। তিনি তার শাসনামলের প্রথম কয়েক বছর নসরের সাথে লড়াইয়ে কাটান। ক্ষমতা হারানোর পর প্রাথমিকভাবে নসরকে গুয়াডিক্সের গর্ভনর হিসেবে কাজ করার অনুমতি দেওয়া হয়েছিল। আর সেখান থেকেই তিনি তার সিংহাসন পুনরুদ্ধারের প্রচেষ্টা চালাতে থাকেন।
ক্লোয়ি

ক্লোয়ি (থান্ডারড ওকস, ক্যালিফোর্নিয়া; ১৪ নভেম্বর ১৯৭১) একজন মার্কিন পর্ন অভিনেত্রী, চিত্রনাট্যকার, মডেল ও পরিচালক। ক্লো, যার জন্ম নাম ক্লো হফম্যান, তিনি ১৯৭১ সালের ১৪ নভেম্বর ক্যালিফোর্নিয়ায় থাউজেন্ড ওকসে। তিনি আইরিশ এবং ইতালীয় বংশোদ্ভূত পরিবারে জন্মগ্রহণ করেন। তিনি দশ বছর শাস্ত্রীয় ব্যালে অনুশীলন করেছিলেন, শৈশবে তাঁর স্বপ্ন ছিল একজন পেশাদার নৃত্যশিল্পী হওয়া। পরে তাঁর নিতম্বে আর্থ্রাইটিস ধরা পড়লে ঐ স্বপ্ন পূরণ আর সম্ভব হয় না। ১৭ বছর বয়সে, তিনি ড্রাগ নেয়া শুরু করেন, বিশেষত অ্যাম্ফিটামিনের নিয়মিত নিতেন। ১৮ বছর বয়সে তিনি রিভারসাইড (ক্যালিফোর্নিয়ায়) চলে আসেন, যেখানে তিনি একটি ডেন্টাল ক্লিনিকে সহকারী হিসাবে প্রথম কাজ পেয়েছিলেন। ১৯৯৫ সালে, তাঁর তখনকার বয়ফ্রেন্ডের মাধ্যমে পর্ন অভিনেত্রী হিসাবে তার কেরিয়ার শুরু করেছিলেন। ২০ বছর বয়সে তিনি মাদকাসক্ত হয়ে পড়েন এবং হেরোইন নেয়া শুরু করেন, এই অভ্যাস তিনি ১৯৯৯ অবধি ছাড়তে পারেন নি। ২০১১ সালে তিনি পর্ন অভিনেত্রী হিসাবে তার কেরিয়ারের ইতি টানেন। তিনি মোট ৫৪১ টি ছবিতে উপস্থিত হয়েছিলেন। ইন্টারনেট অ্যাডাল্ট ফিল্ম ডেটাবেজে ক্লোয়ি "A rough trade"। The Guardian। সংগ্রহের তারিখ ৭ জুলাই ২০১৬।  উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "TG" নামটি একাধিক বার সংজ্ঞায়িত করা হয়েছে "A chat with Chloe"। Adult DVD Talk। ২৬ জানু ২০০৭ তারিখে মূল থেকে আর্কাইভ করা। সংগ্রহের তারিখ ৭ জুলাই ২০১৬।  পর্নোগ্রাফি প্রবেশদ্বার উইকিমিডিয়া কমন্সে ক্লোয়ি সংক্রান্ত মিডিয়া রয়েছে। ইন্টারনেট মুভি ডেটাবেজে ক্লোয়ি (ইংরেজি) ইন্টারনেট অ্যাডাল্ট ফিল্ম ডেটাবেজে ক্লোয়ি অ্যাডাল্ট ফিল্ম ডেটাবেজে ক্লোয়ি (ইংরেজি)
মিসি

মিসি (বারব্যাঙ্ক, মার্কিন যুক্তরাষ্ট্র; ২৪ সেপ্টেম্বর ১৯৬৭ - ভ্যালেন্সিয়া, মার্কিন যুক্তরাষ্ট্র; ১৮ আগস্ট ২০০৮) একজন মার্কিন পর্ন অভিনেত্রী ছিলেন। নব্বইয়ের দশকের দ্বিতীয়ার্ধে তিনি ৪০০ টিরও বেশি চলচ্চিত্রে হাজির হয়েছিলেন। তিনি এভিএন হল অফ ফেমে অন্তর্ভুক্ত করা হয়েছিলেন। মিসির জন্ম ক্যালিফোর্নিয়ার বারব্যাঙ্কে এবং পর্ন শিল্পে তার কেরিয়ার শুরু হয়েছিল ১৯৯৪ সালে, প্রথম তার স্বামী মিকি জি-এর সাথে অপেশাদার ভিডিওতে হাজির হয়েছিলেন। তাঁর প্রথম পেশাদার চলচ্চিত্রটির নাম ছিল কান্ট্রোল। এতে তিনি টিফানি মিনেক্সের সাথে একটি সমকামী দৃশ্য করেছিলেন। ১৯৯৬ সালে তিনি উইকেড পিকচার্সের সাথে একটি অ-একচেটিয়া চুক্তি করেছিলেন, যা তাকে অন্যান্য প্রযোজনা সংস্থার সাথে কাজ করার অনুমতি দেয়। উইকড পিকচার্সের সাথে তাঁর প্রিমিয়ারটি ছিল অ্যানাল ম্যানিয়াকস ৩ । ২০০১ সালে তিনি এভিএন-এ প্রকাশিত একটি উন্মুক্ত চিঠির মাধ্যমে জানিয়েছিলেন যে, তিনি পর্ন শিল্প ছেড়ে দিয়েছেন, যাতে তিনি বিশদভাবে জানিয়েছিলেন যে, তিনি মানসিক অবনতির পরে ধর্মের আশ্রয় পেয়েছেন। তিনি ১৯৯৪ থেকে ২০০১ পর্যন্ত মিকি জি-র সাথে বিবাহবন্ধনে আবদ্ধ ছিলেন। এরপর তিনি সম্পর্কচ্ছেদ করেন, আধ্যাত্মিক কারণ দেখিয়ে এবং ব্যাখ্যা করেন যে, তাঁর আর কখনও যৌনমিলনের ইচ্ছা নেই। "AVN Hall of Fame Performer Missy Reported Dead" "Missy in AVN" "Adult Video News - Hall of Fame - Missy"। ৬ আগস্ট ২০০২ তারিখে মূল থেকে আর্কাইভ করা। সংগ্রহের তারিখ ১ জানু ২০০৫।  পর্নোগ্রাফি প্রবেশদ্বার উইকিমিডিয়া কমন্সে মিসি সংক্রান্ত মিডিয়া রয়েছে। ইন্টারনেট মুভি ডেটাবেজে মিসি (ইংরেজি) ইন্টারনেট অ্যাডাল্ট ফিল্ম ডেটাবেজে মিসি অ্যাডাল্ট ফিল্ম ডেটাবেজে মিসি (ইংরেজি)
ক্যাটলিন অ্যাশলে

ক্যাটলিন অ্যাশলে (ফোর্ট লর্ডারডেল, ফ্লোরিডা; ২৯শে জুন, ১৯৭১) প্রাক্তন মার্কিন পর্ন অভিনেত্রী। তিনি এভিএন হল অফ ফেমের সদস্য। সোমালিয়ার মেরিন হিসাবে আট মাস সক্রিয় দায়িত্ব থেকে ফিরে এসে এবং ক্যালিফোর্নিয়ায় চলে আসার পর ১৯৯৩ সালের এপ্রিল মাসে অ্যাশলে তার স্বামী জে অ্যাশলির সাথে পর্নো শিল্পে প্রবেশ করেছিলেন। তাঁর পর্দায় প্রথম উপস্থিতি ছিল বিচ বাম এমেটিয়ার্স ৩২-এ । ১৯৯৩ থেকে ১৯৯৯ সাল বিস্তৃত তাঁর ক্যারিয়ারে তিনি মোট তিন শতাধিক ছবিতে কাজ করেছেন। অ্যাশলে তাঁর ক্যারিয়ার জুড়ে বিভিন্ন পরামর্শ ও সহায়তার জন্য নিনা হার্টলি এবং দেবি ডায়মন্ডকে প্রকাশ্যে ধন্যবাদ জানিয়েছেন। পর্নোগ্রাফি প্রবেশদ্বার উইকিমিডিয়া কমন্সে ক্যাটলিন অ্যাশলে সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে ক্যাটলিন অ্যাশলে (ইংরেজি) ইন্টারনেট অ্যাডাল্ট ফিল্ম ডেটাবেজে ক্যাটলিন অ্যাশলে অ্যাডাল্ট ফিল্ম ডেটাবেজে ক্যাটলিন অ্যাশলে (ইংরেজি)
কাজিরবাগ ইকো পার্ক

কাজিরবাগ ইকো পার্ক টি ফেনীর কাজিরবাগ এলাকায় সামাজিক বন বিভাগের তত্ত্বাবধানে স্থাপিত একটি সৌন্দর্যমণ্ডিত ইকোপার্ক, এটি স্থাপিত হওয়াতে ফেনীসহ আশেপাশের এলাকার সাধারণ মানুষের জন্য পারিবারিক বিনোদনের সুযোগ সৃষ্টি হয়েছে। কাজিরবাগ ইকো পার্ক ফেনী-পরশুরাম সড়কের পাশে অবস্থিত। ফেনী শহর থেকে মাত্র ৫ কিলোমিটার দূরে অবস্থিত। ফেনীর মহিপাল থেকে প্রায় ৭ কিলোমিটার। ঢাকা, চট্টগ্রাম, নোয়াখালী ও কুমিল্লার লোকজন বাসযোগে মহিপাল পৌঁছে সিএনজি, অটোরিকশা অথবা টমটমে যেতে হবে। ফেনী ট্রাংক রোড বা রেলওয়ে স্টেশন থেকেও সিএনজি, অটোরিকশা অথবা টমটমে যাওয়া যায় শহর থেকে মাত্র ৫ কি. মি. দূরে ফেনী সদর উপজেলার কাজিরবাগ এলাকায় বন বিভাগের পাঁচ একর জায়গায় মনোরম পরিবেশে নির্মিত হয়েছে এই সবুজশ্যামল ইকোপার্কটি। ইতোমধ্যে পার্কে স্থান পেয়েছে দর্শনার্থীদের বসার বেঞ্চ, ছায়ার জন্য দেওয়া হয়েছে ছাতা, দেখার জন্য রয়েছে হরিণ, বানর, ময়ূর, খরগোশ, তিতির, টার্কি, বনমোরগ, টিয়া-ঘুঘুসহ বিভিন্ন প্রজাতির পাখি, শিশুদের খেলার জন্য শিশু কর্নার, পুকুরে নৌকাভ্রমণ, স্কুল-কলেজের শিক্ষার্থীদের জন্য বোটানিক্যাল গার্ডেন ইত্যাদি। পার্কে ঢুকতেই দেখা যায়, নানা ধরনের ফুলের বাগান, হাঁটার জন্য পাকা সড়ক, পথের পাশে ও বাগানের আশেপাশে বসে গল্প করার জন্য ২০টি বেঞ্চ, বিভিন্ন পশু পাখির অবয়বে ডাস্টবিন, পার্কের ভেতরে দর্শনার্থী শিশুদের জন্য শিশু কর্নার করা হয়েছে। সেখানে শিশুদের মেরি গো রাউন্ড (ঘূর্ণায়মান), স্লিপার, ঢেঁকি, দোলনা, ব্যাঙের ছাতাসহ আনন্দ উপভোগের নানা সুযোগ রয়েছে। এ ছাড়া পার্কের ভেতরেই দর্শনার্থীদের খাওয়া ও নাস্তার জন্য রয়েছে একটি রেস্তোরাঁ। পার্কের শেষ প্রান্তে পশু পাখির জন্য চিড়িয়াখানার আদলে আলাদা আলাদা কর্ণার করা হয়েছে। সেগুলোর একটিতে ৬টি বানর লাফালাফি করছে, আর একটিতে ৬টি ভারতীয় ময়ূর, পাশেরটাতে ৮টি খরগোশ ছোটাছুটি করছে, একটি বড় খাঁচায় রয়েছে তিতির, টার্কি ও বনমোরগ। একটু দূরে আছে হরিণের একটি বড় বেষ্টনী। সেখানে ৪টি হরিণ রয়েছে, পাশেই বিচরণ করছে সাদা রাজহাঁস। পার্কের মাঝখানে রয়েছে ম্যানগ্রোভ প্রজাতির আদর্শ বাগান, নার্সারি সেন্টার, বিভিন্ন বনজ, ফলদ, ওষুধি, বিরল ও বিলুপ্ত প্রজাতির সমন্বয়ে একটি মিনি বোটানিক্যাল গার্ডেন এবং সুুদৃশ্য ফুলের বাগান। বিশ্রামাগারের সামনেই একটি সুদৃশ্য ফোয়ারা, পাশেই একটি পুকুর, পুকুরের চার পাশে চারটি পাকা ঘাট, মাঝখানে একটি সুন্দর ফোয়ারা, পুকুরে ভ্রমণপিপাসুদের জন্য রয়েছে একটি সুন্দর নৌকা। ওই নৌকায় একসঙ্গে ২০ জন ওঠা যাবে। পার্কের মাঝ বরাবর প্রায় ৫০ ফুট উঁচু একটি পর্যবেক্ষণ টাওয়ার। টাওয়ারের উপর উঠে দর্শনার্থীরা আশেপাশের গ্রামসহ সৌন্দর্য উপভোগ করতে পারবেন। অনেকেই পার্কের গেটে গিয়ে দাঁড়িয়ে ভেতরের দৃশ্য দেখেন। "ফেনীতেও প্রস্তুত ইকোপার্ক"।
জামিয়া ফরিদিয়া

আল ফরিদিয়া বিশ্ববিদ্যালয় বা জামিয়া ফরিদিয়া (উর্দু: جامعه فریدیه‎‎) পাকিস্তানের রাজধানী ইসলামাবাদের ফয়সাল মসজিদের কাছে অবস্থিত একটি মাদ্রাসা। ২০২০ সাল অনুযায়ী এই মাদ্রাসায় ১,২০০ জন শিক্ষার্থী ও ৬০ জনের বেশি শিক্ষক রয়েছে। ১৯৭৭ সালে মুহাম্মদ আবদুল্লাহ গাজী এই মাদ্রাসাটি প্রতিষ্ঠা করেন। তিনি ১৯৯৮ সালের অক্টোবরে, অজ্ঞাত বন্দুকধারী কর্তৃক গুপ্তহত্যার শিকার হওয়া অবধি এর আচার্য ছিলেন। এরপর আব্দুল আজিজ গাজী নতুন আচার্য হন এবং তার ছোট ভাই আব্দুল রশীদ গাজীকে উপাচার্য হিসেবে নিযুক্ত করেন। আব্দুল আজিজ গাজীর নেতৃত্বে মাদ্রাসাটিতে ইংরেজি, বিজ্ঞান, কম্পিউটার, কুরআন ও অন্যান্য বিষয়ের উপর ক্লাস শুরু হয়। বলা হয়, তিনি নিজেই ইতিহাস ও দর্শন বিষয় পড়িয়েছেন। বিশ্ববিদ্যালয়টিতে একটি প্রশস্ত লাইব্রেরি রয়েছে যেখানে বিজ্ঞান, ইতিহাস, শিক্ষা ও আরও অন্যান্য বিষয়ের উপর বই রয়েছে। জামিয়া হাফসা জামিয়া উলুমুল ইসলামিয়া "Islamabad: from the outside in by Mirza Khurram Shahzad"। DAWN.COM (ইংরেজি ভাষায়)। ২০১৫-০৩-০৮। সংগ্রহের তারিখ ২০২১-০৪-১৬।  Lal Masjid : A Brief History।  "Madrassas under scrutiny as Pakistan tries to root out extremism - UCA News"। ucanews.com (ইংরেজি ভাষায়)। সংগ্রহের তারিখ ২০২১-০৪-১৬।  "Sharp rise in students of Deobandi sect seminaries"। gulfnews.com (ইংরেজি ভাষায়)। সংগ্রহের তারিখ ২০২১-০৪-১৬।  দাপ্তরিক ওয়েবসাইট
মুহাম্মদ হায়াত সিন্ধি

মুহাম্মদ হায়াত আল-সিন্ধি (সিন্ধি: محمد حيات سنڌي) (মৃত্যু: ৩ ফেব্রুয়ারি ১৭৫০) ছিলেন একজন ইসলামি পণ্ডিত, যিনি উসমানীয় সাম্রাজ্যের সময়কালে বসবাস করতেন। তিনি সুফিবাদের নকশবান্দি তরিকার অনুসারী ছিলেন। তিনি সিন্ধুতে জন্মগ্রহণ করেন। পরে তিনি মৌলিক শিক্ষলাভের জন্য পাকিস্তানে চলে যান। এরপর তিনি মদিনায় চলে যান এবং ইব্রাহিম আল-কুরানী ও তার পুত্র মুহাম্মদ তাহির আল-কুরানীর অধীনে পড়াশোনা করেন। এখানে তিনি নকশবন্দি তরিকায় দীক্ষিত হন। তার এক ছাত্র ছিলেন মুহাম্মদ ইবনে আব্দুল-ওয়াহাব আন-নাজদি। তার সাথে তার ১১৩৬ হিজরিতে দেখা হয়েছিল। আবদুল্লাহ ইবনে ইব্রাহিম ইবনে সাইফ তাকে হায়াত সিন্ধির সাথে পরিচয় করিয়ে দেন। তিনি হানাফি মাযহাবে প্রশিক্ষণ প্রাপ্ত হলেও তিনি হানবালি মাযহাবের একজন পণ্ডিতও ছিলেন। Allen, Charles (২০০৯-০৩-০১)। The Deobandi Cult and the Hidden Roots of Modern Taqleed in the name of Imam Abu Hanifa. (ইংরেজি ভাষায়)। Da Capo Press। আইএসবিএন 978-0786733002। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Allen, Charles (২০০৯-০৩-০১)। The Deobandi Cult and the Hidden Roots of Modern Taqleed in the name of Imam Abu Hanifa (ইংরেজি ভাষায়)। Da Capo Press। আইএসবিএন 978-0786733002। উদ্ধৃতি টেমপ্লেট ইংরেজি প্যারামিটার ব্যবহার করেছে (link) John L. Esposito (edited by), The Oxford Dictionary of Islam, Oxford University Press (2004), p. 296 Islamic Law and Society (ইংরেজি ভাষায়)। E.J. Brill। ২০০৬-০১-০১। পৃষ্ঠা 216। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Haj, Samira (২০০৮-১০-০২)। Reconfiguring Islamic Tradition: Reform, Rationality, and Modernity (ইংরেজি ভাষায়)। Stanford University Press। পৃষ্ঠা 214। আইএসবিএন 9780804769754। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sindi and Wahab in 18th Century | Wahhabism | Islamic Branches"। Scribd (ইংরেজি ভাষায়)। সংগ্রহের তারিখ ২০২১-০৪-১৬।  Robinson, Francis (২০০১)। The 'ulama of Farangi Mahall and Islamic Culture in South Asia (ইংরেজি ভাষায়)। C. Hurst। আইএসবিএন 978-1-85065-475-9।
অস্ট্রো কনট্রোল

অস্ট্রো কনট্রোল (জার্মান : Österreichische Gesellschaft for Zivilluftfahrt) হল এয়ার নেভিগেশন পরিষেবা প্রদানকারী যা অস্ট্রিয় আকাশসীমা নিয়ন্ত্রণ করে। এর অবস্থান এবং অধিক্ষেত্র ভিয়েনায়, এর ভৌত অফিসও ভিয়েনায় অবস্থিত। অস্ট্রো কনট্রোল সিভিল এয়ার নেভিগেশন সার্ভিসেস অর্গানাইজেশন (সিএনএসও) এর সদস্য। "Impressum." Austro Control. Retrieved on 29 September 2009.   কোম্পানি প্রবেশদ্বার অস্ট্রো কনট্রোল (ইংরেজি) অস্ট্রো কনট্রোল (জার্মান)
মৃগাঙ্কা মোহন সুর

মৃগাঙ্কা মোহন সুর পশ্চিমবঙ্গ রাজ্যসভার ভারতীয় রাজনীতিবিদ ছিলেন। ভারতীয় জাতীয় কংগ্রেস সদস্য হিসেবে প্রতিনিধিত্ব করেছিলেন। "RAJYA SABHA MEMBERS BIOGRAPHICAL SKETCHES 1952 - 2003" (পিডিএফ)। Rajya Sabha। সংগ্রহের তারিখ ১৬ এপ্রিল ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Tathagata Roy (২৫ জুন ২০১৪)। The Life & Times of Shyama Prasad Mookerjee। Prabhat Books। পৃষ্ঠা 296–। আইএসবিএন 978-93-5048-881-2। সংগ্রহের তারিখ ১৭ এপ্রিল ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sir Stanley Reed (১৯৬৫)। The Times of India Directory and Year Book Including Who's who। Bennett, Coleman & Company। পৃষ্ঠা 240। সংগ্রহের তারিখ ১৭ এপ্রিল ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
শুভাশিস চক্রবর্তী

শুভাশিস চক্রবর্তী একজন ভারতীয় রাজনীতিবিদ, বর্তমানে রাজ্যসভায় দায়িত্ব পালন করছেন। "Rajya Sabha election results: TMC wins 4, Congress 1 in West Bengal", The Times of India, ২৩ মার্চ ২০১৮ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কিরণ লাহামাত

কিরণ ইয়ামাজি লাহামাতে ভারতের মহারাষ্ট্র রাজ্যের একজন রাজনীতিবিদ। ২০১৯ সালে তিনি আহমেদনগরের আকোলে বিধানসভা কেন্দ্র থেকে এমএলএ হিসেবে নির্বাচিত হন। জাতীয়তাবাদী কংগ্রেস পার্টির সদস্য হিসেবে ১১২৮৩০ ভোট পেয়ে তিনি ভারতীয় জনতা পার্টির বৈভব পিচাদকে পরাজিত করেন। "Dr. Kiran Yamaji Lahamate(Nationalist Congress Party(NCP)):Constituency- AKOLE(AHMEDNAGAR) - Affidavit Information of Candidate:"। myneta.info। সংগ্রহের তারিখ ২০১৯-১১-০১।  "Akole (ST) Election Result 2019: Akole (ST) Assembly Election 2019 Results | Akole (ST) Vidhan Sabha MLA Result"। www.business-standard.com। সংগ্রহের তারিখ ২০১৯-১১-০১।  "Election Commission of India"। results.eci.gov.in। সংগ্রহের তারিখ ২০১৯-১১-০১। [স্থায়ীভাবে অকার্যকর সংযোগ] "Akole (Maharashtra) Assembly Election Results 2019: Candidate List, Winner, Runner-Up, Latest News and Updates"। দ্য ইন্ডিয়ান এক্সপ্রেস (ইংরেজি ভাষায়)। সংগ্রহের তারিখ ২০১৯-১১-০১।
সিনসিনাটাস ফ্যাবিয়ান ডি'আব্রেও

সিঙ্কিনাটাস ফাবিয়ান ডি'আব্রেও করাচি, ব্রিটিশ ভারত এর একজন প্রশাসক এবং রাজনীতিবিদ ছিলেন। তিনি ১৮৬২ সালের ২৪ সেপ্টেম্বর জন্মগ্রহণ করেন। তার পিতা ম্যানুয়েল ডি'আব্রেও ১৮৪৬ সালে সিন্ধু চলে এসেছিলেন। সিঙ্কিনাটাস ম্যাগি গোমসের সাথে বিবাহ বন্ধনে আবদ্ধ হন যার সাথে তার পাঁচটি সন্তান ছিল, জো, ম্যাগি, আলফ্রেড, গুয়েনি এবং বিল। তিনি সেন্ট প্যাট্রিক হাই স্কুল, করাচি এ অধ্যয়ন করেন। তবে, বাবার দুর্ভাগ্যজনক মৃত্যুর কারণে তাকে ১৬ বছর বয়সে পড়াশোনা বন্ধ করে জীবিকা নির্বাহ করতে হয়। তিনি প্রথম সিভিল অ্যান্ড মিলিটারি গেজেট এ কেরানি হিসাবে নিযুক্ত হন। দুই বছর পরে তিনি ব্রিতে যোগ দেন। ১৯১৭ সালে তিনি চাকরি থেকে অবসর নেন এবং বিভিন্ন সামাজিক ক্রিয়াকলাপে নিজেকে নিয়োজিত করেন। করাচির জনগণ তাকে অত্যন্ত সম্মান জানায়, যারা সিন্ধের ১২ জন নেতৃস্থানীয় নাগরিকের মধ্যে তার নাম উল্লেখ করে। ১৯২৯ সালের ২৫ জানুয়ারি তিনি মারা যান। ডি'আব্রেও অর্জিত ১,০০০ একর (৪.০ কিমি২)সেনানিবাসের বাইরে জমি। ১৯০৮ সালে এটি করাচির প্রথম পরিকল্পিত জনপদ সিনসিনাটাস শহর নামে বিকশিত হয়, যা আজ উদ্যান পূর্ব-এর অংশ। "The Nation October 25, 2014"। এপ্রিল ১১, ২০২১ তারিখে মূল থেকে আর্কাইভ করা। সংগ্রহের তারিখ এপ্রিল ১৬, ২০২১।  "The pioneer of Karachi"। ২০১১-০৭-১৫ তারিখে মূল থেকে আর্কাইভ করা। সংগ্রহের তারিখ ২০১০-০৪-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Pakistan Christian Post 13 April 2000"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Dawn May 12, 2005"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) পিথাওয়াল্লা, মানেক বেজান। করাচির একটি পরিচিতি : এর পরিবেশ এবং পশ্চাৎভূমি। করাচি : টাইমস প্রেস, ১৯৫০
হাদিসশাস্ত্র (উলুমুল হাদিস)

হাদিস শাস্ত্র (আরবী: علم الحديث ইলমুল হাদিস বা "হাদিস বিজ্ঞান", উলুমুল হাদিস বা হাদিসের বিদ্যা বা হাদিস চর্চা বা হাদিস সমালোচনার বিজ্ঞান) হল মুসলিম মুহাদ্দিসদের বিজ্ঞ বিদ্বানদের দ্বারা ব্যবহৃত বেশ কয়েকটি ধর্মীয় বিদ্যার শাখা নিয়ে গঠিত শাস্ত্র । হাদিস বিশেষজ্ঞ জালাল উদ্দীন সুয়ুতী বর্ণনা করেছেন, যে বিদ্যার মূলনীতিগুলির দ্বারা সনদ তথা বর্ণনার সূত্র পরম্পরা এবং মতন যা হাদিসের মূলপাঠ, উভয়ের অবস্থা জানা যায় তা-ই ইলমুল হাদিস বা হাদিস বিজ্ঞান হিসেবে পরিচিত । এই বিজ্ঞানটি সনদ এবং মতন-এর সাথে সম্পর্কিত , তার উদ্দেশ্যটি হলো সহিহ তথা বিশুদ্ধ আর প্রামান্যটিকে অন্যটি থেকে আলাদা করা । ইবনে হাজার আল আসকালানী বলেছেন, পছন্দসই সংজ্ঞাটি হ'ল: যে মূলনীতিগুলির দ্বারা বর্ণনাকারী এবং বর্ণনার অবস্থা নির্ধারিত হয় তার জ্ঞানকে উলুমুল হাদিস (হাদিসশাস্ত্র) বলে । পণ্ডিত ইসমাইল লুতফির মতে , হাদিস বিজ্ঞানের নির্দিষ্ট ব্যবহারবিধিমূলক কিছু শাখা অন্তর্ভুক্ত রয়েছে : প্রতিটি হাদিসের উদ্ভব সম্পর্কে এর পারিপার্শ্বিক পরিস্থিতির অধ্যয়ন । অর্থাৎ হাদিসটি কেন ব্যক্ত করা হয়েছে তার কারণগুলি জানা ; গারিবুল হাদিস ; ইলাউল হাদিস আল-হাদিসুল মুহতালিফ নাসখ বা নাসিখ ও মানসুখ শারহুল হাদিস ইলমু জারাহ ওয়া তাদিল ইলমুল রিজাল ইসলামের নবি মুহাম্মদের মৃত্যুর পরে তার উক্তি লিখিত ও মুখস্থ উভয় আকারে সংরক্ষণ করা হয়েছিল । ইসলামি ঐতিহ্য অনুসারে, দ্বিতীয় খলিফা উমর ইবনুল খাত্তাব সকল হাদিসকে সংগ্রহ করে একত্রিত করার প্রক্রিয়া শুরু করেছিলেন । তবে "কুরআন মুসলমানদের দ্বারা অবহেলিত হবে" এই আশঙ্কায় প্রচেষ্টা ছেড়ে দিয়েছিলেন (মুহাম্মদ যুবায়ের সিদ্দিকীর মতে)। ঐতিহ্যগত "দুটি প্রাঙ্গণ" এর উপর ভিত্তি করে হাদিসের সত্যতা নির্ধারণ করার জন্য হাদিসের পণ্ডিতগণ দ্বারা একটি উন্নয়নমূলক বিস্তৃত পদ্ধতি গৃহীত হয় : কোন হাদিসের বর্ণনার সত্যায়ন হলো "রাবীর (বর্ণনাকারীর) নির্ভরযোগ্যতার দ্বারা হাদিসকে সর্বোত্তম পরিমাপ করা ।" ('রাবী'-এর বহুবচন 'রুউয়াত' নামে পরিচিত); সুতরাং , " সাবধানে যাচাই করা " হাদিসের "ববর্ণনাকারী স্বীয় অবস্থান" (ইলমু জারআ ওয়াত তাদিল ; ইলমুর রিজাল) এবং "তাদের বর্ণনার সূত্র পরম্পরার ধারাবাহিকতা" হাদিসের নির্ভরযোগ্যতা পরিমাপের সেরা উপায় । সহিহ (বিশুদ্ধ) পর্যায়ের হাদিস হতে হলে, একটি ভিন্ন হাদিসকে (মুতাওয়াতির নয় এমন হাদিস) যাচাই কল্পে "অবশ্যই পাঁচটি পরীক্ষা নিরিক্ষায় উত্তীর্ণ হতে হবে": হাদিসের প্রামাণ্যতা - মুহাম্মদ তাকি উসমানি Tadrib al-Rawi, vol. 1, pp. 38–9. Çakan, İsmail Lütfi (১১ মার্চ ২০১০)। "The Science of Hadith"। Last Prophet। ২২ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ১ মে ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Siddiqi, Muhammad Zubayr (১৯৯৩)। Hadith Literature। Oxford: The Islamic Texts Society। পৃষ্ঠা 6। আইএসবিএন 0946621381। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hadith Science Magazine ওয়েব্যাক মেশিনে আর্কাইভকৃত ২৭ সেপ্টেম্বর ২০১০ তারিখে islamic-awareness.org
জিলিঞ্জার (কোম্পানি)

মেটালবাউ কার্ল জিলিঞ্জার অস্ট্রিয়ার অন্যতম প্রাচীন ধাতব শিল্প সংস্থা। হিমেলবার্গ, কের্ন্‌টেনে অবস্থিত পারিবারিক ব্যবসার এই প্রতিষ্ঠান প্রতিষ্ঠিত হয়েছিল ১৫১৬ সালে। ১৮৭৪ সাল থেকে সংস্থাটি জিলিঞ্জার এবং অফনার পরিবার দ্বারা পরিচালিত। আজও এটি ধাতব সরঞ্জাম উৎপাদন এবং নির্মাণ কাজ অব্যাহত রেখেছে। প্রাচীনতম সংস্থার তালিকা "Karl Zeilinger Metallwarenerzeugung Fa. Zeilinger Handwerk seit 1516" (জার্মান ভাষায়)। সংগ্রহের তারিখ ২৩ মার্চ ২০১৭।  "Metallbau Karl Zeilinger"। ২৭ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০১৭।    কোম্পানির হোমপেজ
তানজিয়া জামান মিথিলা

তানজিয়া জামান মিথিলা (জন্ম: ৩১ জানুয়ারি ১৯৯৪) একজন বাংলাদেশী মডেল, টেলিভিশন উপস্থাপিকা, চলচ্চিত্র অভিনেত্রী এবং সুন্দরী প্রতিযোগিতার শিরোপাধারক, যিনি মিস ইউনিভার্স বাংলাদেশ ২০২০-এর বিজয়ী। রোহিঙ্গা শিরোনামে একটি বলিউড চলচ্চিত্রে তিনি মুখ্য অভিনেত্রী হিসেবে অংশ নেবেন। মিথিলা দক্ষিণ কোরিয়ার রাজধানী সিউলে অনুষ্ঠিত 'ফেস অব এশিয়া' ২০১৯-এ বাংলাদেশের প্রতিনিধিত্বকারী প্রতিযোগী হিসেবে অংশ নেন। প্রতিযোগিতাটিতে ইন্দোনেশিয়ার আইয়ু মওলিদা ফেস অব এশিয়া ২০১৯-এর বিজয়ী হিসেবে মুকুট অর্জন করেছিলেন। মিথিলা মিস সুপারন্যাশনাল বাংলাদেশ ২০১৯-এর মুকুট অর্জন করেছিলেন। পরে মিস সুপারানশনাল ২০১৯-এ বাংলাদেশের প্রতিনিধিত্বকারী হিসেবে অংশ নেওয়ার সুযোগ পেলেও, তিনি প্রতিযোগিতা থেকে সরে আসার সিদ্ধান্ত নেন। ২০২০ সালের ৫ এপ্রিল, রেডিসন ব্লু ঢাকা ওয়াটার গার্ডেনে মিস ইউনিভার্স বাংলাদেশ ২০২০ অনুষ্ঠিত হয়। প্রতিযোগিতাটিতে মিথিলা মিস ইউনিভার্স বাংলাদেশ ২০২০-এর বিজয়ী হিসাবে নির্বাচিত হন। ফলে তিনি মিস ইউনিভার্স ২০২০-এ বাংলাদেশের প্রতিনিধিত্ব করার অধিকার লাভ করেন। তবে পরে বাংলাদেশি আয়োজক কর্তৃপক্ষ দেশে লকডাউন অবস্থা বিরাজমান থাকায় সময় স্বল্পতা ও যথাযথ প্রস্তুতিতে ঘাটতির কারণে মিথিলার নাম প্রত্যাহারের জন্য আবেদন জানায় ও সেই আবেদন মিস ইউনিভার্স কর্তৃপক্ষ গ্রহণ করে। প্রতিবেদক, বিনোদন। "তথ্য গোপন না কোভিড টিকা না নেওয়া, কেন বাদ পড়েছেন মিথিলা"। প্রথম আলো। সংগ্রহের তারিখ ২৩ এপ্রিল ২০২১।  "'মিস ইউনিভার্স বাংলাদেশ ২০২০' বিজয়ী মিথিলা"। সমকাল। ২৩ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০২১।  "প্রস্তুত মিথিলার বলিউড ছবি, মুক্তি শিগগিরই"। বাংলা ট্রিবিউন। ২৩ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০২১।  প্রতিবেদক, নিজস্ব। "সেরা পুরুষ মডেল পলাশ"। প্রথম আলো। ২০২১-০৪-১৬ তারিখে মূল থেকে আর্কাইভ করা। সংগ্রহের তারিখ ২০২১-০৪-০৪।  "Indonesia won the Grand Prize at the 2019 Asia Model Festival 2019 in Seoul"। পররাষ্ট্র মন্ত্রণালয় (ইন্দোনেশিয়া)। জুন ১৭, ২০১৯।  "Ayuma dari Unair Surabaya Harumkan Nama Indonesia di Face of Asia 2019"। টাইমস অফ ইন্দোনেশিয়া। সংগ্রহের তারিখ জুন ৬, ২০২০।  "Bangladesh to debut at Miss Supranational 2019 - BeautyPageants"। beautypageants.indiatimes.com। সংগ্রহের তারিখ ২০২১-০৪-০৪।  "'মিস ইউনিভার্স বাংলাদেশ ২০২০' মিথিলা"। ইত্তেফাক। ২০২১-০৪-০৪ তারিখে মূল থেকে আর্কাইভ করা। সংগ্রহের তারিখ ২০২১-০৪-০৪।  ইন্সটাগ্রামে তানজিয়া জামান মিথিলা ফেসবুকে তানজিয়া জামান মিথিলা